Projekts

LATVIJAS REPUBLIKAS MINISTRU KABINETS

2016.gada\_\_\_. \_\_\_\_\_\_\_ Noteikumi Nr.\_\_

Rīgā (prot. Nr.\_\_ \_\_.§)

**Muitošanas kārtība kuģa un gaisa kuģa apgādē**

Izdoti saskaņā ar

Muitas likuma 6.panta 18.punktu

1. Noteikumi nosaka muitošanas kārtību, apgādājot kuģi (tajā skaitā karakuģi) un gaisa kuģi ar krājumiem, rezerves daļām un aprīkojumu.
2. Noteikumos lietoti šādi termini:
	1. aprīkojums – kustamas nepatērējamas lietas (izņemot rezerves daļas), kas atrodas uz kuģa vai gaisa kuģa un paredzētas lietošanai, to skaitā piederumi (piemēram, glābšanas laivas, dzīvības glābšanas piederumi, mēbeles, gultas veļa, aizkari);
	2. krājumi – preces, to skaitā patērējamas preces, kuras paredzētas lietošanai uz kuģa vai gaisa kuģa vai pārdošanai pasažieriem vai apkalpei, kā arī degviela un smērvielas (izņemot aprīkojumu un rezerves daļas);
	3. rezerves daļas – labošanas vai aizvietošanas priekšmeti iestrādāšanai tajā pašā kuģī vai gaisa kuģī, ar ko tie tiek vesti.
3. Apgādājot kuģi vai gaisa kuģi ar krājumiem, aprīkojumu un rezerves daļām, kam ir Savienības preču statuss, saskaņā ar Eiropas Parlamenta un Padomes 2013.gada 9.oktobra regulas (ES) Nr.952/2013, ar ko izveido Savienības Muitas kodeksu (turpmāk – regula Nr.952/2013) 269.panta 3.punktu piemēro muitas procedūru - eksports. Komisijas Deleģētās 2015.gada 28.jūlija regulas (ES) 2015/2446, ar ko papildina Eiropas Parlamenta un Padomes Regulu (ES) Nr.952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem 137.panta 1.punkta b) apakšpunktā minētajā mutiskās deklarēšanas gadījumā persona noformē preču pavaddokumentu, kura kopiju iesniedz muitas iestādē, kuras kontrolē atrodas apgādājamais kuģis vai gaisa kuģis.

1. Apgādājot kuģi vai gaisa kuģi ar krājumiem, kam ir ārpussavienības preču statuss, piemēro muitas procedūru atkarībā no tā, vai kuģis vai gaisa kuģis atstāj Savienības muitas teritoriju vai neatstāj to:
	1. ja kuģis vai gaisa kuģis atstāj Savienības muitas teritoriju, tad ārpussavienības precēm piemēro muitas procedūru – tranzīts vai reeksportu. Persona, saskaņā ar regulas Nr.952/2013 188.pantu, kā papildu informāciju par piemērotās muitas procedūras – tranzīts vai reeksporta atbilstību, iesniedz muitas iestādē dokumentu, kas apstiprina, ka kuģis atstās Savienības muitas teritoriju vai apliecina to ar uzrakstu uz iesniegtajiem pavaddokumentiem;6

4.2. ja kuģis vai gaisa kuģis neatstāj Savienības muitas teritoriju vai preces patērē Savienības muitas teritorijā, tad ārpussavienības precēm piemēro muitas procedūru – laišana brīvā apgrozībā.

1. Apgādājot kuģi vai gaisa kuģi ar aprīkojumu un rezerves daļām, kam ir ārpussavienības preču statuss, precēm piemēro muitas procedūru, ņemot vērā kuģa vai gaisa kuģa valstisko piederību:
	1. ja Savienības kuģim vai gaisa kuģim piegādā aprīkojumu un rezerves daļas, kam ir ārpussavienības preču statuss, piemēro muitas procedūru – laišana brīvā apgrozībā;
	2. ja ārpussavienības kuģim vai gaisa kuģim piegādā aprīkojumu un rezerves daļas, kam ir ārpussavienības preču statuss, piemēro muitas procedūru – tranzīts vai reeksportu.

1. Atzīt par spēku zaudējušiem Ministru kabineta 2010.gada 16.marta noteikumus Nr.249 "[Muitošanas kārtība kuģa un gaisa kuģa apgādē](http://likumi.lv/ta/id/125287-muitosanas-kartiba-kuga-apgade)" (Latvijas Vēstnesis, 2010, 45.nr.,2011,191.nr.).

Ministru prezidents M.Kučinskis

Finanšu ministre D.Reizniece-Ozola